**År A**

**16. ALMINDELIGE SØNDAG**

P: Kære kristne! Gud hersker med mildhed og omsorg. Lad os bede om hjælp til ikke at misbruge hans kærlighed, men til også selv at vise mildhed og omsorg i mødet med vore medmennesker.

1. At de, som har lederansvar i Kirken,

 ̶ sandheden og retfærdigheden tro ̶

 må udvise skånsomhed overalt,

 hvor det er muligt og nødvendigt.

 Derom beder vi.

A: Herre, hør vor bøn.

2. At de, der har ansvar for ro og orden i samfundet,

 må se sig selv som tjenere for de enkelte mennesker.

 Derom beder vi.

A: Herre, hør vor bøn.

3. At de, som lider under omgivelser,

 der er præget af korruption og anden elendighed,

 må blive hjulpet.

 Derom beder vi.

A: Herre, hør vor bøn.

4. At ingen fjende må ødelægge fællesskabet

 i vor menighed.

 Derom beder vi.

A: Herre, hør vor bøn.

P: Himmelske Fader,

 når høstens tid er inde, skal vi dømmes.

 Giv, at vi allerede nu må leve med tanke på dommens dag.

 Ved Kristus, vor Herre.

A: Amen.